GiliGold/VAD_KnessetCorpus huggingface dataset:
גלעד קריב:
גם בעניין הזה וגם בעניין השני שעל סדר-היום
גלעד קריב:
 אנחנו לא באים לחינם
דן מרזוק:
אני רק אומר בקצרה שהכנסת עובדת במתכונת שהיא לא בדומה לימי שגרה בתקופה הזאת
דן מרזוק:
 אנחנו בשבועיים הראשונים מתחילת הכנס, הכנסת לא קיימה דיונים בימי שלישי
דן מרזוק:
 הדבר הזה הובא בפני נשיאות הכנסת ובהסכמה רחבה של נשיאות הכנסת ונציגות הקואליציה והאופוזיציה, הוחלט בשל הנסיבות שפורטו גם בפני הנשיאות, לא לקיים ישיבות בימי שלישית אלא אם יהיה צורך לקדם חקיקה שקשורה במלחמה
דן מרזוק:
      לאחר שבועיים יושב-ראש הכנסת סבר שנכון להביא החלטה מסודרת בעניין הזה בפני ועדת הכנסת, שהיא הגורם המוסמך בהתאם לתקנון הכנסת לקבוע החלטות ולאשר החלטות הנוגעות לביטול ישיבות הכנסת והבקשה שלו מונחת בפניכם
דן מרזוק:
      הרעיון הוא שכל עוד אנחנו נמצאים במצב מיוחד בעורף ובכל שטח המדינה, לא נקיים ישיבות של מליאת הכנסת בימי שלישי, אלא אם כן נדע שיש צורך לקדם חקיקה שעוסקת במלחמה ביום שלישי
דן מרזוק:
 החקיקה הזאת כמובן תובא בפני הנשיאות, או שהיא תוזכר בנשיאות, כך שהתמונה תהיה ברורה לחברי הכנסת והם יוכלו לצפות מראש איך ייראה השבוע הפרלמנטרי ואם יש צורך להגיע לישיבות המליאה ביום שלישי
דן מרזוק:
      לפי סעיף 19(א)(1) לתקנון הכנסת, ההחלטה הזאת דורשת את אישור הכנסת ולכן אנחנו מביאים את הבקשה הזאת של יושב-ראש הכנסת לוועדה
דן מרזוק:
 תודה
ארז מלול:
רק תוסיף שנאומים בני דקה, שהיו ביום שלישי, הועברו ליום שני ושזה לא בוטל
גלעד קריב:
לא, גם ביום שני, על פי התקנון יש
ארז מלול:
לכמה זמן ההחלטה הזאת?
דן מרזוק:
על-פי הבקשה שמונחת בפניכם, הבקשה של יושב-ראש הכנסת היא שוועדת הכנסת תקבע שהמצב הזה יחול כל עוד חל מצב מיוחד בעורף בכל שטח המדינה
אופיר כץ:
אני אוסיף שגם מירב אמרה את זה בנשיאות, להדגיש שזה רק למציאות שלנו היום
אופיר כץ:
 לפי ההתפתחויות, יחד עם האופוזיציה ויושב ראש הכנסת, אנחנו נחליט
אופיר כץ:
 זה משהו שהיה עד עכשיו והבנתי שנכון יותר להחליט על זה בוועדת הכנסת ולא להחליט את זה כל שבוע
אופיר כץ:
 יש גם סיבות שהיושב-ראש נקב, שפנו אליו לגבי הנוכחות שלנו כאן במשכן, לנסות לצמצם אותה
אופיר כץ:
  הסבירו לנו גם למה
אפרת רייטן:
לצמצם את אחר הצהריים
אופיר כץ:
הסבירו לנו גם למה
אופיר כץ:
      בבקשה, אפרת
אפרת רייטן:
אני רק רוצה לחדד
אפרת רייטן:
 כרגע זאת לא החלטה שמוגבלת בזמן, אין לכם את זה כרגע בהגבלת זמן
אפרת רייטן:
 היא גם מושתתת על פניות או המלצות של אנשי מקצוע מבחוץ שהמליצו לצמצם את השהות כאן? זה נכון מה שאני מבינה
אופיר כץ:
במפורש כן
אפרת רייטן:
האם מחליטים על זה עכשיו ובכל זאת רוצים לכנס את הדיון ביום שלישי, אנחנו דורשים שזה יעבור עוד פעם בנשיאות וכמובן בהסכמות
אפרת רייטן:
 אני אגיד את זה גם לפרוטוקול
אפרת רייטן:
 היות וגם למפלגת העבודה וגם לסיעות אחרות אין מן הסתם נציגות בנשיאות, אנחנו לא יכולים לקבל את ההחלטות האלה בדיעבד
אפרת רייטן:
 אנחנו מבקשים, במיוחד כשמדברים על נושאים כאלה אקוטיים אנחנו רוצים להגיע
אפרת רייטן:
 אנחנו צריכים לתכנן את הדברים האלה מראש
אפרת רייטן:
 אם אתם משנים את הדברים, אנחנו מבקשים לקבל את ההודעה הזאת מראש ולא להסתמך רק על הסכמות שיש בוועדות או במקומות אחרים אלא גם להודיע לנו באופן רשמי וספציפי, כולל לאחרים, במיוחד כשמדובר בדיונים
אופיר כץ:
את צודקת ואני מבקש גם מדן כשיש החלטות
אופיר כץ:
 אני רק רוצה להגיד לך, לגבי ההצעה הזאת של אמיר, אני שמעתי עליה כמו כולם בנשיאות הכנסת
אופיר כץ:
 זה לא משהו שידעתי לפני
אופיר כץ:
 הוא העלה את זה לפני
אפרת רייטן:
שמעת את הגישה שלי
אופיר כץ:
בסדר, אני מקבל
אופיר כץ:
 אין לכם נציגות ואנחנו צריכים לעדכן אתכם
אפרת רייטן:
חברים, לא תקפתי אתכם, ביקשתי דברים ברורים
גלעד קריב:
את זה היא משאירה לי
אפרת רייטן:
את זה אני משאירה לגלעד
אפרת רייטן:
 יש כאלה שיודעים לעשות את זה יותר טוב
ארז מלול:
אפרת, אל תמעיטי בעצמך
גלעד קריב:
תאמין לי, היא יודעת להיות שוטרת רעה יותר טוב ממני
אפרת רייטן:
חשוב שהדברים האלו יעברו כמו שצריך
אופיר כץ:
בסדר, אפרת, יעברו
גלעד קריב:
אדוני היושב-ראש, כמה הערות
גלעד קריב:
 ראשית, למיטב הבנתי ויתקן אותי המזכיר, ביטול המליאות בשני השבועות האחרונים נעשה בניגוד להוראות התקנון
גלעד קריב:
 אין בתקנון הכנסת אפשרות לבטל את המליאה של יום שלישי שלא באמצעות החלטה של ועדת הכנסת
גלעד קריב:
 עם כל הכבוד לנשיאות, שכפי שאמרה חברתי, לא מיוצגות בה כל סיעות הבית ולא כל סיעות הבית יכולות לשלוח נציג להשתתף
גלעד קריב:
 לנו גם אין זכות הצבעה בוועדת הכנסת, אבל כפי שעיניכם רואות סיעת העבודה טורחת להגיע לוועדת הכנסת
גלעד קריב:
 נעשתה כאן פעולה בניגוד להוראות התקנון
גלעד קריב:
 למיטב הבנתי, גם ניתנה התרעה על-כך שהדברים נעשים בניגוד להוראת התקנון והיתה התעלמות מהאמירה שהדבר בניגוד להוראות התקנון
גלעד קריב:
 אם ראשי הבית הזה לא מכבדים את תקנון הכנסת, מה יגידו יושבי הספסלים האחרונים מבין חברי וחברות הכנסת, אני מדבר עלי
גלעד קריב:
 לא כך צריכה להתנהל הכנסת גם במצבי חירום ובמיוחד במצבי חירום שבהם צריך להקפיד בהוראות התקנון קלה כחמורה
גלעד קריב:
      זאת ממש תקלה אדירה שיצאה תחת ידי הנהגת הבית הזה, שפשוט הפרו ברגל גסה, פעמיים, לא פעם אחת בשגגה, את הוראות התקנון
גלעד קריב:
 זה דבר אחד
גלעד קריב:
      הלוואי ויסתיים המצב הזה כמה שיותר מהר, אני מאוד מאוד מקווה שבשבועות הקרובים תהיה הקפדה יתרה בהוראות התקנון
גלעד קריב:
 כי אין שום ספק שבמציאות כזאת גם מכוונות טובות וגם מכוונות פחות מדויקות, אפשר לומר, בואו נעגל פינות בתקנון של הבית
אופיר כץ:
גלעד, הנושא הזה נעשה בשיתוף ובהחלטה משותפת עם האופוזיציה
גלעד קריב:
סליחה
אופיר כץ:
לא, כי אתה אומר שכופפנו את התקנון
אופיר כץ:
 זה לא שעכשיו באה בקואליציה - - -
גלעד קריב:
מכובדי, לא אמרתי שכופפתם את התקנון, אמרתם שפעלתם בניגוד לתקנון
אופיר כץ:
עשינו את זה בתיאום עם האופוזיציה
גלעד קריב:
אני לא מבין, כשיש הסכמה בין קואליציה לאופוזיציה אז אפשר לפעול בניגוד לתקנון? מה עוד שגם נאמרו על העניין הזה התראות מצד הגורמים הרלוונטיים
גלעד קריב:
 אני מזכיר את מה שאמרה חברתי
גלעד קריב:
 עם כל הכבוד, לא היו סיכומים עם כל סיעות האופוזיציה, נקודה
גלעד קריב:
 זה המצב
גלעד קריב:
 לא דיברו עם יושבת ראש סיעת העבודה על ההחלטה הזאת
גלעד קריב:
 אני לא בוכה על החלב - - -
אופיר כץ:
אבל יש נשיאות, אפשר לקבל את ההחלטות
גלעד קריב:
 החלטות שמכוח התקנון - - -
אופיר כץ:
זה התקבל פה אחד בנשיאות
גלעד קריב:
 אני אחזור
גלעד קריב:
 כשתקנון הכנסת אומר שהחלטה צריכה להתקבל בוועדת הכנסת, גם החלטה פה אחד של הנשיאות אין בכוחה לאפשר את אי ההקפדה בהוראות התקנון
גלעד קריב:
עכשיו לגבי ההמשך
גלעד קריב:
 אני חייב לומר שדעתי קצת לא נוחה מהאמירה שבמצב של חירום יש לצמצם את פעילותו של הבית הזה
גלעד קריב:
 בעיניי, לבית הזה יש חשיבות דרמטית במיוחד בתקופת חירום, גם מהצד של הפיקוח הפרלמנטרי - -
גלעד קריב:
- - גם מצד היכולת של נבחרי ציבור להשמיע את קולם בסוגיות שעומדות על סדר-היום וגם בכל מה שנוגע למסר שעובד לציבור הישראלי
גלעד קריב:
 הבית הזה, שהוא בעיני הרשות השלטונית העליונה, הוא לא מצמצם את פעילותו והוא מקפיד בשגרת פעילות
גלעד קריב:
 אם ישנם כל מיני חששות כאלה ואחרים, אני סומך על מי  שצריך לתת מענה לחששות האלה, שיידע לתת מענה
גלעד קריב:
      לגופם של דברים, והדבר הזה התברר בנשיאות
גלעד קריב:
 על שולחנה של הכנסת הובאו שאילתות דחופות שנוגעות למצב המלחמה, הצעות לסדר שנוגעות למצב המלחמה
גלעד קריב:
 ההצעות האלה לא אושרו
דן מרזוק:
חלק אושרו וחלק לא אושרו
אופיר כץ:
גם בשגרה חלק מאושר וחלק לא
גלעד קריב:
נכון, אתם צודקים
גלעד קריב:
 סליחה, אני אתקן
גלעד קריב:
 חלק מהדברים אושרו
אופיר כץ:
אז הייתם אומרים בנשיאות שאתם רוצים יותר
קריאה:
אני לא בנשיאות
אופיר כץ:
בסדר, אני לא צריך לדבר עם כל חבר כנסת בפני עצמו מה הוא רוצה
מירב בן ארי:
ממתי אני מתערבת בשאילתות של היו"ר? לא בחרום ולא בשגרה
מירב בן ארי:
 זה לא עניין שלי בכלל
גלעד קריב:
יש דבר אחד בכלים הפרלמנטריים שלא קשור בנשיאות וקוראים לו שאילתות דחופות
גלעד קריב:
 הנושא הזה הוא בסמכותו הבלעדית של היושב-ראש
גלעד קריב:
 אני לא אומר שהיושב-ראש צריך לחתום אוטומטית על כל שאילתה דחופה, אבל השבוע הזה שיושב-ראש אישר שאילתה דחופה אחת
גלעד קריב:
 אנחנו שלושה שבועות לתוך מלחמה
גלעד קריב:
 יש פה הרבה מאוד חברי כנסת שהציעו הצעות שאילתה דחופות שקשורות לפעילות של הרשות המבצעת  בזמן חרום
ארז מלול:
דנים בזה בוועדות ללא קשר
ארז מלול:
 אמר היושב-ראש שהוא בדק שכבר דנים בנושאים האלה ושזה מיותר
גלעד קריב:
חברים יקרים, אין דבר כזה
אפרת רייטן:
אתה לא יכול להחליף את השיקול דעת הזה
אפרת רייטן:
 זה פשוט לא נכון
אפרת רייטן:
 אם זה יכול היה להחליף, לא היה צריך את הכלים הפרלמנטריים האלה
אפרת רייטן:
 זה לא יכול להיות
אפרת רייטן:
 יש כלים פרלמנטריים שלא סתם נקבעו
אפרת רייטן:
 אתה לא יכול לבוא ולהגיד שיש ועדה
אופיר כץ:
אפרת, זה לא בא במקום ואנחנו לא מדלגים
אופיר כץ:
גלעד, אני רוצה להגיד לך משהו
אופיר כץ:
 חוקים שצריכים לבוא ודברים שצריכים לבוא לטובת המלחמה עושים
גלעד קריב:
אבל הבית הזה אחראי על יותר - - -
אופיר כץ:
שנייה, אני חוזר רגע ליום שלישי
אופיר כץ:
  יש בקשה מגורמי הביטחון כן ללכת על הצמצום הזה
אופיר כץ:
 מה אתה מציע בעצם? למרות ההמלצה, בואו נביא את העובדים, נפתח את המליאה ביום שלישי, למרות שאין לנו כלום לשים על סדר-היום
אופיר כץ:
 לפתוח לשם האמירה
אופיר כץ:
 בדיוק הפוך לעשות ואז לסגור אותה אחרי 5 דקות? מה ההיגיון בזה?
גלעד קריב:
אני רוצה לומר לך
גלעד קריב:
 מה שקצת מוזר בעניין הזה הוא שלא התקבלה החלטה שמצמצמים את ימי עבודת הכנסת גם בנושא הוועדות
גלעד קריב:
 מחר משעה תשע בבוקר עד ארבע אחר-הצהריים תתקיימנה כאן ועדות
גלעד קריב:
 להערכתי, תהיינה גם ועדות שבגלל שאין מליאה תמשכנה אחרי ארבע אחר הצהריים
גלעד קריב:
 אז זה לא שבאו ואמרו שאנחנו מעדיפים שהבית הזה לא יפעל
אופיר כץ:
זאת לא שגרה של חקיקה
אופיר כץ:
 גם אם אני רוצה מחר לפתוח, אין לי מה לשים על סדר-היום
אופיר כץ:
 זה לא שאנחנו עוצרים משהו
גלעד קריב:
די באפשרות לתת לחברי הכנסת להירשם לנאומים בני דקה כדי להשמיע את קולם
גלעד קריב:
 גם זה כלי פרלמנטרי לא מבוטל
צבי ידידיה סוכות:
יש לך היום
אופיר כץ:
זה לא נלקח ממך
גלעד קריב:
חברים, סליחה
גלעד קריב:
 התקנון מדבר על פעמיים בשבוע למעט אי-אמון
גלעד קריב:
 גם אני לא יודע, זה דבר שאפשר לבדוק בתקנון, האם חלק מהכלים הפרלמנטריים, כמו שאילתות דחופות, כמו הצעות לסדר, בהיעדר חקיקה יכולים להידון גם ביום שלישי? את זה אני לא יודע
גלעד קריב:
 האם התקנון מאפשר לנשיאות או ליו"ר, למשל לומר, ששאילתה דחופה אחת תידון ביום רביעי ושאילתה אחרת, כדי לאפשר לשרים גמישות להגיע באיזה יום, תידון
גלעד קריב:
      במצב שבו חברי כנסת העלו כאן שאילתות דחופות שנוגעות לתפקוד של הרשות המבצעת בזמן מלחמה והיושב ראש אישר שאילתה אחת ועכשיו אומרים שאין נושאים לסדר-היום
גלעד קריב:
 יש נושאים לסדר היום
גלעד קריב:
 יש שאילתות דחופות, יש הצעות לסדר
גלעד קריב:
 הבית הזה בזמן מלחמה חשוב מאוד שהוא יעבוד, חשוב מאוד שיהיה פיקוח פרלמנטרי
אופיר כץ:
נכון, זה לא אומר שצריך לקבל כל שאילתה
גלעד קריב:
את זה לא אמרתי
גלעד קריב:
 אבל להגיע למצב שאומרים, קיבלנו שאילתה דחופה אחת, לא של הנשיאות, של היושב-ראש
אופיר כץ:
כי זה לא אמור להיות בנשיאות
גלעד קריב:
היא הנותנת
גלעד קריב:
 היושב-ראש אומר, אני מאשר שאילתה אחת מכל השאילתות הדחופות שהוצעו ואחרי זה אומרים לנו שאין מה לשים על סדר-היום
אופיר כץ:
כמה מאשרים בשגרה?
גלעד קריב:
עד 4 על-פי התקנון
דן מרזוק:
נכון, תקנון הכנסת קובע מגבלה של 4
דן מרזוק:
 בכנסת הזאת, ואני חייב לומר שגם בכנסת הקודמת, הממוצע היה שתי שאילתות בשבוע
אופיר כץ:
גלעד, אני אפנה ליושב ראש שזאת לא תהיה שאילתה אחת אלא יותר
בועז טופורובסקי:
אבל אדוני היושב-ראש
בועז טופורובסקי:
 אבל יש הרבה ביקורת על פעילות הממשלה
בועז טופורובסקי:
 שאילתות דחופות בימי רביעי -  אני לא מדבר באופן אישי
בועז טופורובסקי:
 הגעתם להסכמה, תחלקו
אופיר כץ:
אמרתי שאני אפנה אליו
גלעד קריב:
למה רק שתי הצעות לסדר? יתר ההצעות לסדר לא עסקו במלחמה? כשהממשלה רוצה חקיקה – הרי אין פה עכשיו דיון בהצעות חוק פרטיות שקשורות במלחמה
גלעד קריב:
 זאת למעט הצעה של 83 חברי כנסת, שאני מברך עליה וכמובן תומך בקידומה ותודה אופיר על כמה שעשית בעניין הזה ועם חברים נוספים
גלעד קריב:
 אבל לא יתכן שהבית הזה יעבוד רק על-פי המקצב של הרשות המבצעת
גלעד קריב:
 כשהם רוצים חקיקה דחופה והם גם מגדירים
גלעד קריב:
 תכף נגיע להצעת החוק הבזויה השנייה שעל סדר-היום של הוועדה הזאת
גלעד קריב:
 הם גם יגדירו מה קשור במלחמה, כאילו הצעת החוק הזאת, שקשורה למחדליו של שר המשפטים וההתעקשות הפנטית שלו, זה קשור במלחמה
גלעד קריב:
 ממש חקיקת מלחמה
גלעד קריב:
      אז כשהממשלה תרצה, אנחנו נעשה פה פול האוס, נשב ונעבוד
גלעד קריב:
 אבל כשחברי כנסת, לאו דווקא מהאופוזיציה, גם מהקואליציה, רוצים הצעות לסדר – לא אישרו לנו הצעה לסדר על מצבם של האזרחים הוותיקים בזמן הלחימה
גלעד קריב:
 היתה הצעה לסדר, לא אישרתם אותה
גלעד קריב:
 למה לא אישרתם אותה לדיון ביום שלישי?      אני אומר עוד פעם, בהנחה שאפשר מבחינה תקנונית
גלעד קריב:
 זה לא מספיק חשוב האזרחים הוותיקים, לפתוח את המליאה לשעה דיון בהצעה לסדר על מצבם של האזרחים הוותיקים
גלעד קריב:
 ואתם נתלים בכוחות הביטחון? כוחות הביטחון של מדינת ישראל תפקידם להבטיח שכל רשויות השלטון יפעלו
גלעד קריב:
 מישהו היה מסכים לקבל אמירה מכוחות הביטחון שמשרד ראש הממשלה או משרד האוצר יהיה סגור ביום שלישי אחר-הצהריים? זאת פשוט חרפה כלפי מעמדה של הכנסת
אפרת רייטן:
אבל זה הגיע הרגע
גלעד קריב:
הצעת החוק השנייה היא ממש ביזיון
גלעד קריב:
 אני מציע למשוך אותה כי אנחנו נעשה עליה קמפיין ציבורי, על מה עומד מאחורי ההצעה הזאת
אפרת רייטן:
זה לא הגיוני
אופיר כץ:
לא הגענו לשם
אפרת רייטן:
אני חייב להגיד מילה
אפרת רייטן:
 אגב, במשך כל השנה הזאת שיש את הקואליציה שלכם בשלטון דיברתם על חשיבות הריבון, הכנסת
אפרת רייטן:
 כל הזמן חזרנו, הריבון, הריבון, הריבון, הכנסת, הכנסת, הכנסת, מעמד הכנסת
אפרת רייטן:
 כרגע מה שקורה כאן קורה בדיוק הפוך
אפרת רייטן:
 אני לא מצליחה להבין איך הדיסוננס הזה אפילו חי אצלכם, כשאתם מורידים ומפחיתים את מעמד הכנסת, לרבות הפיקוח
אפרת רייטן:
 אמצעי הפיקוח של הכנסת, שזה האמצעי היחידי
אפרת רייטן:
 אגב, גם של חברי הכנסת מהקואליציה שאנחנו שומעים אותם
אפרת רייטן:
 יש להם הערות מאוד מאוד חשובות ולא נותנים כאן את האפשרות הזאת
אפרת רייטן:
 זה דבר שעובד נגד הפוזיציה שלכם במשך כל השנה האחרונה
אפרת רייטן:
      לגבי הדבר השני
אפרת רייטן:
 אני חושבת שלהעביר פה היום הצעה כזאת של בקשת ממשלה להקדמת הדיון בהצעת חוק נציב תלונות הציבור על השופטים, זה בעצם לבוא ולעקוף את ההוראה שבדין של לכנס את הוועדה לבחירת שופטים בשביל זה
אפרת רייטן:
 זה לשרת את שר המשפטים בהמשך הרפורמה
אפרת רייטן:
 זה קשור לרפורמה
אפרת רייטן:
 זה לא קשור בכלל ללחימה, זה לא קשור לאינטרס הציבורי
אפרת רייטן:
 אגב, זה עומד בסתירה גמורה לעתירה לבית משפט שהגישו  חבריי מיש עתיד, לכנס את הוועדה לבחירת שופטים
אפרת רייטן:
 הם לא יכולים להסכים לדבר כזה כי זה עומד בדיוק הפוך למה שהם הציגו לבית המשפט
מירב בן ארי:
אנחנו באנו להציג את זה, אז בועז יכול להציג את זה מצוין
מירב בן ארי:
 אנחנו יכולים להציג את זה, רק תגיד מתי אתה מסיים לדבר ואנחנו נוכל לדבר
אופיר כץ:
בואו נסיים את חלק א'
גלעד קריב:
לגבי חלק א', אם מעלים פה את ההצבעה, אני רוצה להציע שההחלטה תתקבל לטווח של שבועיים
אופיר כץ:
אני לא מגביל בזמן
אופיר כץ:
 אנחנו בתקופת המלחמה
אופיר כץ:
 קיבלתי את ההערות שלכם ואמרתי שאני אדבר עם היושב-ראש להעלות את הכמות הצעות לסדר ושאילתות
אופיר כץ:
בקשת היושב-ראש התקבלה
אופיר כץ:
ההצעה עברה פה אחד
אופיר כץ:
      אנחנו נעשה הפסקה
אופיר כץ:
 אמרנו שלא נעלה
אופיר כץ:
 אנחנו נצביע ב-16:20, תבקשי בבקשה אישור, בכפוף לאישור
אופיר כץ:
 היום יום רביעי, י"ז בחשון
אופיר כץ:
 על סדר היום: פניית יושב ראש הכנסת בדבר קביעת ישיבה נוספת של הכנסת ביום חמישי הקרוב, לפי סעיף 19(א)(1) לתקנון הכנסת
אופיר כץ:
 הדרישה הגיעה מהאוצר
אופיר כץ:
 הם מביאים את מתווה הפיצויים
אופיר כץ:
 כמו שהיושב אמר מתחילת המלחמה, הכנסת תהיה ערוכה, פתוחה וזמינה לכל מה שקשור לצורכי המלחמה והעורף
אופיר כץ:
 בגלל הדחיפות של האוצר, היושב ראש ביקש ממני לפתוח באופן חריג את המליאה ביום חמישי כדי שנוכל להעלות את זה לקריאה ראשונה
אופיר כץ:
 הוועדה תמשיך להכין אותו לקריאה שנייה ושלישית, כי לאוצר דחוף להעביר את זה עד יום רביעי
ינון אזולאי:
 עד ה-15 לחודש
אופיר כץ:
חבר הכנסת מלול, בקשה
ארז מלול:
תודה ליושב ראש הוועדה ויושב ראש הקואליציה על כל עבודתו במשך תקופת המלחמה
ארז מלול:
 באמת יישר כוח על מה שאתה עושה למען עם ישראל
ארז מלול:
 אני רוצה להשתתף באבל יחד עם כל עם ישראל על הנרצחים, על החיילים הקדושים שהלכו למען עם ישראל, למעננו, ותנחומים למשפחות
ארז מלול:
 ביניהם יש את פדיה מרק שאביו נרצח בפיגוע לפני שבע שנים ועכשיו זה שבר על שבר
ארז מלול:
 אנו שולחים חיזוקים ותנחומים
ארז מלול:
 עם ישראל צריך להיות חזק ולהמשיך להילחם ולנצח
שרון ניר:
כמובן שצריך לפתוח ביום הזה בתנחומים למשפחות של החיילים הגיבורים שנלחמו באומץ לב ובגבורה שלא תתואר למען כולנו
שרון ניר:
 אנחנו בדרך לניצחון בזכותם
שרון ניר:
 אני רוצה למסור למשפחות האלו השתתפות מעומק הלב בצערם
שרון ניר:
     לעניין החוק שמונח כעת, חוק שהוא מאוד מאוד חשוב, צריך לעשות את הכל כדי לאפשר לאוצר להזרים את הכסף לאנשים שכל כך זקוקים לו
שרון ניר:
 אני אבקש לדעת יותר מידע על התהליך ממחר ואילך, כי באמת יש חשיבות לסיים את הקריאה השלישית
אופיר כץ:
אנחנו מסכימים שזה דחוף, רק חבל שזה לא הגיע הרבה לפני
אופיר כץ:
 אני מאמין שברגע שזה יעבור, יושב ראש הוועדה יפרסם את הלו"ז להכנה לשנייה ושלישית ואתם תעבדו באינטנסיביות כדי להכין את החוק
אופיר כץ:
  אני מאמין שידונו בו ביום ראשון, שני, שלישי וביום רביעי יעבירו אותו
שרון ניר:
הציפייה היא שהכספים יהיו בחשבונות של אנשים
שרון ניר:
 אנשים גם כך נמצאים במצב ארעי, במצב של חוסר ודאות, בקושי עצום, לכן המעט שאפשר לעשות זה לאפשר למדינה להזרים את הכספים לאותם אנשים שזקוקים
ינון אזולאי:
אני אגיד לך למה זה התעכב
ינון אזולאי:
 בהתחלה, כשפרסמו איזה שהוא מתווה, הייתה התמהמהות גם מצד חברי הכנסת וגם מצד העסקים
ינון אזולאי:
 יושב ראש ועדת הכספים הרב גפני לקח באופן אישי את העניין וטיפל בנושא מול העצמאים, מל כולם, כדי שנוכל להגיע להבנות ולהביא את זה כמה שיותר מוכן
ינון אזולאי:
 תמיד חוק שנכנס הוא לא אותו חוק שיוצא
ינון אזולאי:
 הגיעו להסכמות די רחבות שיכולות לספק את כולם
ינון אזולאי:
 עכשיו יש את הנושא של תיירות שמתעוררת בעיה ויצטרכו לדון עליה
ינון אזולאי:
 המתווה הכללי יגיע מחר אחרי שפורסם תזכיר חוק למשך 48 שעות
ינון אזולאי:
 הרב גפני אמר שמהרגע שזה עובר במליאה, הוועדה תעבוד כדי להביא אותו כמה שיותר מהר
ינון אזולאי:
 זה יהיה בשורה לעסקים
ינון אזולאי:
 אני אומר כבר מראש, זה לא מספיק, כי יש את הנושא של התיירות שגם לגביו יצטרכו מתווה שנעבוד עליו
אופיר כץ:
חבר הכנסת קריב, בקשה
גלעד קריב:
בוקר טוב, אדוני, אני בטוח שחברים כבר השתתפו בצער משפחות הנופלים
גלעד קריב:
 גם אם יהיה הליך חקיקה מאוד מאוד זריז, נגיע למצב שבו החוק ייכנס לתוקפו לקראת סוף שבוע הבא, עמוק אל תוך חודש נובמבר, כאשר בעלי העסקים לא יכולים לשלם משכורת מעבר ל-9 בנובמבר
גלעד קריב:
 אני מבקש שנמצא את הדרך להעביר מקדמות לפני אישור החוק במסלול של המענקים, לא לחכות לרגע האחרון
גלעד קריב:
     יש דברים שקשורים בחוק, אבל יש דברים שהם לא חקיקה ראשית, כמו כל הנושא של פיצויים על נזק עקיף שהחוק כבר קיים וזה רק עניין של תקנות שצריכות להגיע לוועדה
גלעד קריב:
 האוצר במתווה אומר 0 עד 20
גלעד קריב:
 צריך לראות שזה קורה בתקנות
גלעד קריב:
 צריך לקחת בחשבון שבוועדת הכספים לא צריך רק את החקיקה השבוע, צריך גם את התקנות, כי אחרת אי אפשר יהיה לפצות על נזק עקיף
אופיר כץ:
לא הבנתי למה עכשיו זה 0 עד 20
גלעד קריב:
יש כמה מתווים
גלעד קריב:
 חלק מאוד מרכזי בפיצויים זה בכלל דרך התקנות של החקיקה הקיימת
גלעד קריב:
 אי אפשר לקבל את זה שיש יישובים שהמועצה שלהם כרגע מושבתת לחלוטין והם לא נכללים במעגלי הפיצוי
גלעד קריב:
 זו התעקשות של האוצר שנצטרך לדחוף לאחור
גלעד קריב:
 האם מחר הדבר היחיד שנמצא על סדר היום הוא הנושא הזה?
אופיר כץ:
אם אחת הוועדות תסיים את אחד החוקים שכרגע עובדים עליו, אנחנו יכולים גם להביא
אופיר כץ:
 אם כל מה שיש עכשיו על השולחן אלה דברים שקשורים, למה למנוע?
מירב בן ארי:
החוק של הנציב עולה היום בקריאה ראשונה
גלעד קריב:
אני רוצה לעשות הבחנה בין חוקים שנדונו השבוע בוועדות - -
אופיר כץ:
כן, עליהם אני מדבר
אופיר כץ:
 למה להגביל את עצמנו?
גלעד קריב:
אני מדבר על מצב ספציפי
גלעד קריב:
 אני מבקש שמעבר לחוק הסיוע לפיצויים לא יהיה מצב שחוק שמצביעים עליו היום בראשונה יגיע מחר בשנייה ושלישית, והכוונה היא בעיקר לחוק של נציב קבילות על שופטים
אופיר כץ:
אין לאן לרוץ
אופיר כץ:
דן, אם הממשלה לא מביאה את זה, האם אנחנו חייבים לפתוח את המליאה ביום חמישי?
דן מרזוק:
הממשלה אמורה לאשר את זה היום בערב
דן מרזוק:
 יש ישיבת ועדת שרים שנקבעה לשעה 19:00 היום
דן מרזוק:
 נאמר לי ממזכירות הממשלה שהם צפויים להביא לנו מכתב עם בקשה פורמאלית היום בשעות הערב המאוחרות
דן מרזוק:
 אנחנו לא עשינו את זה בעבר, אבל מאוד יכול להיות שאפשר לקבל איזו שהיא התניה לכך שאם החוק הזה לא יגיע מהממשלה לא נפתח את מליאת הכנסת
אופיר כץ:
הבסיס לפתיחה מחר הוא החוק הזה
אופיר כץ:
 אם הוא לא מגיע אין מליאה
ארז מלול:
אין חוקים אחרים שייכנסו למטרייה הזאת
גלעד קריב:
אפשר לעשות את זה מבחינה תקנונית?
ארבל אסטרחן:
כן, זה למטרה מסוימת
מירב בן ארי:
אין עניין של תקנון
מירב בן ארי:
 יש כאן החלטה של קואליציה ואופוזיציה שמחר המליאה נפתחת לטובת החוק החשוב הזה
מירב בן ארי:
 אם לא יהיה חוק, לא תיפתח המליאה
מירב בן ארי:
 אין דברים אחרים
מירב בן ארי:
 לא נפתחת המליאה לדברים אחרים
אופיר כץ:
הדברים האחרים יהיו רק אם המליאה נפתחת בשביל החוק הזה
אופיר כץ:
 אם החוק הזה לא מגיע, לא תהיה מליאה מחר
אופיר כץ:
 מי בעד בקשת היושב ראש?
אופיר כץ:
 יום חמישי, י"ח בחשון התשפ"ד, 2 בנובמבר
אופיר כץ:
 בקשת הממשלה להקדמת הדיון בהצעת חוק התוכנית לסיוע כלכלי (הוראת שעה – חרבות ברזל), התשפ"ד-2023 (מ/1670), בכל הקריאות
אופיר כץ:
 גל ברנס, בוקר טוב, בבקשה
גל ברנס:
בוקר טוב
גל ברנס:
 גל ברנס, אגף תקציבים
גל ברנס:
 הממשלה מבקשת לקצר את תקופת ההנחה לחוק התוכנית לסיוע כלכלי
גל ברנס:
 בחוק הזה מוצע לראשונה במצב של מלחמה לתת מענק לכל רחבי הארץ
גל ברנס:
 מלבד החוק המוצע, כבר כיום זכאים כל העסקים בעוטף עזה ובקו העימות לפיצויים מלאים מקרן מס רכוש, וגם בכוונת שר האוצר להאריך את המרחק באזור עוטף עזה עד לכ-20 קילומטר על מנת שיינתן סיוע מלא גם לעסקים נוספים
גל ברנס:
      במסגרת החוק הזה מוצע לתת לעצמאים במחזור של עד 300,000 שקלים מענק קבוע בסכום של עד 14,000 שקלים לחודש, וכן ליתר העסקים מעל 300,000 שקלים, השתתפות בהוצאות הקבועות שהם לא יכולים לחסוך וכן השתתפות בהוצאות השכר בהיקף של כ-75%
גל ברנס:
     בנוסף, מלבד המענקים מוצע לתקן גם את נושא החל"ת לקיצור תקופת ההוצאה לחל"ת ל-14 יום במקום 30 יום; ביטול חובת ניצול ימי החופשה לפני היציאה לחל"ת; קיצור משך תקופת האכשרה מ-18 חודשים לשישה חודשים; ביטול מגבלת ימי אבטלה למי שמגיש תביעה חדשה בזמן המלחמה ומיצה אותה בתקופת הקורונה; וזכאות לדמי אבטלה מהיום הראשון להוצאה לחל"ת בלי התייצבות בשירות התעסוקה
אופיר כץ:
כשאתה אומר לתקן עד 20 קילומטר, זאת אומרת להוריד מ-40 עד 20
אופיר כץ:
 נכון?
גל ברנס:
לא
גל ברנס:
 החוק כיום קובע שאפס עד שבע - - -
אופיר כץ:
מה היה בסבבים הקודמים? עד כמה קילומטרים זה היה?
גל ברנס:
תלוי באיזה סבב
אופיר כץ:
אני זוכר שהיה עד 40
גל ברנס:
אני אומר, תלוי באיזה סבב
גל ברנס:
 בדרך כלל היה עד 40 אבל לא ניתן ליתר הארץ
גל ברנס:
 פה מוצע לתת לכל הארץ – זו פעם ראשונה, לא עשינו את זה אף פעם, ולדייק, בהתאם גם להנחיות פיקוד העורף, לאזורים שיותר נפגעו – את הסיוע המלא
גל ברנס:
 לא יהיה אזור בארץ שלא יקבל
אופיר כץ:
חשוב לתת לאזורים שנפגעו
אופיר כץ:
 אני שמח לדעת שמבחינתכם באר שבע, אשדוד, לא נפגעו, שלא מגיע להם פיצוי בהיקף הרחב
גל ברנס:
הם זכאים לפיצוי כמובן לפי החוק הזה
אופיר כץ:
הם זכאים לפיצוי לפי שדרות ונתיבות?
גל ברנס:
 שדרות היא באפס עד שבע, היא כבר כיום
גל ברנס:
 יגיעו תקנות בימים הקרובים לגבי יישובים נוספים, וכל מי שלא ייכלל ביישובים הנוספים נכלל בחוק הזה
אופיר כץ:
 עד 20 קילומטר באר שבע, אשדוד, לא נמצאים
גל ברנס:
אני עוד לא יודע איזה יישובים בדיוק
אופיר כץ:
זה החוק שאתם העברתם
גל ברנס:
לא, עוד לא העברנו חוק
גל ברנס:
 כרגע, מה שאנחנו מציעים פה עוסק בכל הארץ
אופיר כץ:
 יש חלק אחד שעוסק בכל הארץ, נכון?
גל ברנס:
ויש תקנות
אופיר כץ:
ויש את החלק של עד 20 קילומטרים, ששם מקבלים פיצוי מלא
גל ברנס:
נכון
גל ברנס:
 עוד לא הגיעו התקנות האלה לוועדת הכספים ועוד לא הופצו, הן יופצו בימים הקרובים
אופיר כץ:
אז מה זה כל מה שאתם מתדרכים את התקשורת?
גל ברנס:
כמו שאמרתי, יש כוונה להביא תקנות כאלה לוועדת הכספים בימים הקרובים – אלה תקנות, זה לא חוק
גל ברנס:
 החוק הזה עוסק בכל הארץ, הוא נותן מענק פעם ראשונה בכל הארץ בהיקף מאוד מאוד נרחב, בעשרות אחוזים יותר מאשר ניתן בקורונה, זאת פעם ראשונה שנותנים גם השתתפות בשכר לעסקים בכל הארץ – בקורונה התמקדנו בהוצאות קבועות – ואין יישוב בארץ שלא נכלל בתוך החוק הזה שאנחנו שמנו כאן
אופיר כץ:
תיקחו בחשבון שאם באר שבע, אשדוד, לא יהיו בתוך ה-20 קילומטר, יהיה לכם מאוד קשה בהצבעות פה
מירב בן ארי:
לא, אבל תבדיל בין - - -
שמחה רוטמן:
בין החוק לבין התקנות
אופיר כץ:
לא אכפת לי חוק או תקנות
אופיר כץ:
 באר שבע, אשדוד, הם צריכים לקבל כמו הערים - - -
מירב בן ארי:
לא, זה לא קשור
אופיר כץ:
אל תגידי לא קשור
אופיר כץ:
 עשיתי טלפונים לכל האנשים שמעורבים וכל הארגונים
מירב בן ארי:
תן לי לסיים משפט
אופיר כץ:
אז אל תגידי לי לא קשור
אופיר כץ:
 בואי תסבירי
מירב בן ארי:
מה זה קשור? ברור שאנחנו בעד הכול, כל מה שיינתן, רק אני אומרת שזה מדבר על מתווה נרחב לכל העסקים כמו שהיה בקורונה אבל בעצימות גבוהה יותר, ובנוסף, אלה שהם באפס עד 20 צריכים לקבל התייחסות אחרת – אחד, בגלל הפינוי
אופיר כץ:
כבר פרסמו את ההתייחסות שלהם, שהם מקבלים הכול
מירב בן ארי:
 אתה צריך לשכנע אותי? זו הממשלה שלך, שתביא
אופיר כץ:
באר שבע ואשדוד לא נמצאים שם, זה מה שאני אומר
מירב בן ארי:
אני רק אומרת שאתה לא צריך לשכנע אותנו
מירב בן ארי:
 ברור, אבל יש קוורום?
אופיר כץ:
אם כן, אושר פה אחד
אופיר כץ:
      תודה
אופיר כץ:
 הנושא הראשון: פניית יושב-ראש הכנסת בדבר קביעת ישיבה נוספת של הכנסת היום, יום חמישי, 2 בנובמבר 2023, לפי סעיף 19(א)(1) לתקנון הכנסת
ועדת הכלכלה):
שותקים לכם, אבל יש גבול
ועדת הכלכלה):
 אופיר כץ רוצה ללכת לטובתכם, אז שילך
יצחק פינדרוס:
מה זה קשור? סתם, דוד, באמת
יצחק פינדרוס:
 אני העברתי מה שהייתי צריך לוועדה שלי בכוונה לוועדה שלך
יצחק פינדרוס:
 מה זה קשור?
ועדת הכלכלה):
באמת
ועדת הכלכלה):
 תעבירו מה שאתם רוצים לוועדת הכספים
אופיר כץ:
אני בסעיף 1, לגבי פתיחת המליאה
אופיר כץ:
 בבקשה, אלינור
אלינור ימין:
אנחנו התכנסנו לבקשת יושב-ראש הכנסת כדי להוסיף עוד ישיבת מליאה, על מנת שתוכל למסור הודעה במליאה לאיזו ועדה ייקבע כאן להעביר את הצעת החוק
אופיר כץ:
אפשר להעביר חלקים, דוד
ועדת הכלכלה):
שמעתי
אופיר כץ:
מה שמעת? אפשר
ועדת הכלכלה):
טוב
ועדת הכלכלה):
 נו, בוא נדון
קריאה:
בעד מה?
אופיר כץ:
לפתוח את המליאה
קריאה:
באיזה שעה?
אופיר כץ:
ב-14:00
מירב בן ארי:
יש דיון או שרק - - -
יצחק פינדרוס:
לא, רק להודיע את ההחלטה של ועדת הכנסת על הוועדה
מירב בן ארי:
אין הצבעה גם?
אלינור ימין:
הצבעה בלי דיון
אופיר כץ:
אה, זה עם הצבעה? זה הודעה
ארבל אסטרחן:
לא, אין הצבעה
שגית אפיק:
זה רק הודעה, זה העברה לוועדה
ארבל אסטרחן:
זה לא העברה